Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 735/13/3307	Prievidza, 20.1.2014
EEČ : 2-27-11-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci mu zo Zákona o rodine vyplýva povinnosť starať sa o výživu svojho syna XXXXX, nar. 12. 11. 2000 a rozsudkom Okresného súdu Prievidza č. 4 C 58/2005 - 46  zo dňa 27. 9. 2005,  ktorý  nadobudol právoplatnosť dňa 21. 12. 2005, bol zaviazaný platiť matke syna XXXXX výživné 2 200 Sk,- (73,03 €) mesačne a to do 1. dňa v mesiaci, túto povinnosť v Trebeľovciach, okres XXXXX a v mieste bydliska poškodenej v Nitrianskom Pravne úmyselne neplnil od mája 2012, pričom bol zamestnaný a mal príjem a do dnešného dňa mal XXXXX zaplatiť výživné1 533,63 € 

lebo zanikla trestnosť činu

Odôvodnenie:
	Poverený príslušník Obvodného oddelenia PZ XXXXX uznesením č. ORP 1125/NP-PD-2013 zo dňa 25. 11.  2013 podľa § 206 ods. 1 Tr. por. vzniesol XXXXX obvinenie za prečin zanedbania povinnej výživy podľa § 207 ods. 1 Tr. zák. na tom skutkovom základe, že hoci mu zo Zákona o rodine vyplýva povinnosť starať sa o výživu svojho syna XXXXX, nar. 12. 11. 2000 a rozsudkom Okresného súdu Prievidza č. 4 C 58/2005 - 46  zo dňa 27. 9. 2005,  ktorý  nadobudol právoplatnosť dňa 21. 12. 2005, bol zaviazaný platiť matke syna XXXXX výživné 2 200 Sk,- (73,03 €) mesačne a to do 1. dňa v mesiaci, túto povinnosť v Trebeľovciach, okres XXXXX a v mieste bydliska poškodenej v Nitrianskom Pravne úmyselne neplnil od mája 2012, pričom bol zamestnaný a mal príjem a do 25. 11. 2013 zostal XXXXX dlhovať na výživnom 599,57 €. 

	Poverený príslušník PZ doručil tunajšej prokuratúre vyšetrovací spis s návrhom na zastavenie trestného stíhania. 

            Z vyšetrovacieho spisu vyplýva, že návrh povereného príslušníka PZ je dôvodný, pretože vo veci prichádza do úvahy zastavenie trestného stíhania z dôvodu účinnej ľútosti v zmysle § 86 písm. a) Tr. zák. 

XXXXX mal pošk. XXXXX za obdobie od mája 2012 do dnešného dňa  zaplatiť výživné 1 533,63 €.

XXXXX vo svojich výsluchoch uviedla, že obv. XXXXX jej od mája 2012 zaplatil výživné nasledovne: jún 2012 74 €, júl 2012 73 €, november 2012 100 €, december 2012 55 €, január 2013 100 €, marec 2013 73 €, máj 2013 73 €, júl 2013 100 €, september 2013 50 €, november 2013 90 € a dňa 27. 12. 2013 880 €, to je spolu 1 668 €. Poškodená ďalej uviedla, že neplatenie výživného obvineným nemalo trvalo nepriaznivé následky na syna. 

Z vyššieuvedeného vyplýva, že obvinený XXXXX zaplatil výživné v celkovej výške 1 668 € a teda dlžné výživné uhradil v plnom rozsahu. 

	Keďže sú splnené všetky podmienky účinnej ľútosti v zmysle § 86 písm. a)  Tr. zák., rozhodla som tak, ako je uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Vlasta Boboková Paulovičová
prokurátorka